Diari Oficial de la Generalitat Valenciana


Sumari del DOGV 8836, del 16-06-2020 (2020/4441)

Extracte de la Resolució de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a ONGD per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana (línia de subvenció S2323000, «Educació i sensibilització para la ciutadania global»).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4441


Data del document
:   16-03-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a ONGD per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana (línia de subvenció S2323000, «Educació i sensibilització para la ciutadania global»). [2020/4441]  
BDNS (identif.): 510304.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index):  
  
Primer. Entitats beneficiàries  
Podran beneficiar-se d'aquestes subvencions, les organitzacions no governamentals per al desenvolupament (ONGD), individualment o en agrupació amb una altra o altres ONGD, amb capacitat financera i de gestió per a realitzar el projecte subvencionable, inscrita en el Registre d'Agents de la Cooperació Internacional al Desenvolupament de la Comunitat Valenciana abans de l'1 de gener de 2019, amb seu, domicili social o delegació permanent a la Comunitat Valenciana i experiència en la realització, individualment o en agrupació amb altres ONGD, d'almenys quatre projectes executats d'educació per a la ciutadania global a Espanya.  
  
Segon. Objecte  
1. L'objecte de la present convocatòria consisteix a convocar, en règim de concurrència competitiva, subvencions per al finançament de despeses corrents de projectes i programes d'educació per a la ciutadania global, entre altres, a executar en l'àmbit de la Comunitat Valenciana, en alguna de les modalitats següents:  
- Modalitat A: projectes i programes d'educació per a la ciutadania global que es desenvolupen en i des de les institucions i centres directius públics o sostinguts amb fons públics.  
- Modalitat B: Projectes i programes d'educació per a la ciutadania global que es duguen a terme fora del sistema educatiu formal.  
- Modalitat C: projectes de sensibilització.  
2. Els projectes i programes presentats a aquesta convocatòria de subvenció hauran de complir els següents requisits:  
a) Adaptar-se als eixos, estratègies i objectius prioritaris establits en el Pla director vigent de la Cooperació Valenciana.  
b) Adaptar-se a la consecució d'algun/s dels objectius de desenvolupament sostenible (ODS), identificant clarament les metes que persegueix.  
c) Obtindre la puntuació mínima de 60 punts sobre 100, dels criteris objectius de valoració recollits en l'article 17 de l'Ordre 3/2017, de 31 de maig.  
d) Han de ser viables tècnicament i pressupostàriament.  
3. La quantitat màxima d'actuacions per què podrà ser beneficiària de subvenció cada entitat serà com a màxim de tres projectes o programes, de manera individual o en agrupació amb una altra o altres ONGD, sempre que el contingut d'ells siga substancialment diferent.  
  
  
Tercer. Bases reguladores  
Les bases per les quals es regeix aquesta convocatòria, són les contingudes en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament.  
En el que no estiga previst en aquesta norma, les subvencions se sotmetran a la Llei 38/2003, de 17 de novembre, general de subvencions i la seua normativa de desplegament, i al que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Així mateix s'estarà al que es disposa en la legislació autonòmica en matèria de cooperació al desenvolupament.  
  
Quart. Quantia i període màxim d'execució  
Les actuacions d'educació per a la ciutadania global es finançaran amb càrrec a l'aplicació pressupostària 12.08.74.967.90, línia de subvenció S2323000, del pressupost de la Generalitat per a l'exercici 2020, dotada amb un import de 3.000.000,00 d'euros per al finançament de despeses corrents.  
En les actuacions presentades en les modalitats A i B es podran finançar:  
- Projectes, que hauran de tindre un període d'execució d'un màxim de 12 mesos; l'import màxim de subvenció serà de 50.000 euros llevat que es presente per una agrupació d'entitats, i en aquest cas l'import màxim no serà superior a 60.000 euros.  
- Programes, que hauran de tindre un període d'execució entre 18 i 24 mesos; l'import màxim de subvenció serà de 100.000 euros, llevat que es presente per una agrupació d'entitats, i en aquest cas l'import màxim no serà superior a 120.000 euros.  
En les actuacions per a la modalitat C, es podran presentar projectes que hauran de tindre un període d'execució d'un màxim de 12 mesos; l'import màxim de subvenció serà de 36.000 euros, llevat que es presente per una agrupació d'entitats, i en aquest cas l'import màxim no serà superior a 45.000 euros.  
  
Cinqué. Termini de presentació de sol·licituds  
Les sol·licituds es presentaran en el termini d'un mes, comptador des de l'endemà de la publicació d'aquest extracte en el DOGV. L'incompliment de l'esmentat termini donarà lloc a l'exclusió de la convocatòria.  
  
Sisé. Altres dades  
1. Sol·licituds: es tramitaran exclusivament de manera telemàtica en la seu electrònica de la Generalitat Valenciana. La presentació de la sol·licitud de manera diferent a la telemàtica prevista en aquest apartat determinarà l'exclusió de la convocatòria.  
2. Documentació: la preceptiva del resolc huité de la convocatòria i, a l'efecte de valoració de projectes i programes, també la del resolc nové.  
3. Criteris de valoració: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració, desenvolupats en els annexos I i II.  
  
València, 16 de març de 2020.- La consellera de Participació, Transparència, Cooperació i Qualitat Democràtica: Rosa María Pérez Garijo.